बताया जा रहा है कि भूस्‍खलन या भारी बारिश के कारण मिट्टी का ट्रैक पर आना हादसे की वजह हो सकता है। हालांकि अभी तक इस रेल हादसे में किसी के हताहत होने की खबर नहीं है। दुरंतो एक्‍सप्रेस सुबह लगभग 6 बजकर 40 मिनट पर पटरी से उतरी। इस समय ज्‍यादातर लोग नींद में थे। हादसा आसनगांव और टिटवाल के बीच हुआ, जिसमें इंजन और पांच डिब्‍बे पटरी से उतर गए। हादसे की वजह से इस रूट की लगभग सभी ट्रेनें प्रभावित होंगी। लोकल ट्रेनों पर भी इसका प्रभाव पड़ेगा।